kaerle byder gracien goids gecoren roomsch keyser altyt
...eerder tsrycx coninck van germannen ende eertshertogen
van onsere hertoge van bourgoingnen van lothren van brabant etc.
doen te wetene allen den ghenen die $$nu? zyn ende namaels
wesen sullen dat wy ontfangen hebben die oitmoedige
supplicatie van ianne vanden tympele ingesetene onser
stadt van lovenen inhoudende hoe dat hy inde maent
van septembri inden iaren xv c ende xxij is mit meesteren
clase hoerenberch alias van valckenborch gegaen in
een huys oft biertaverne genoemt den langen nuese
ende aldair commende hebben aldaer gevonden sitten
drinckende laur?eyse van brezip ianne pipenbuys
ende eenen priester van merchtenen vergeselscapt
mit twee oft drye vroukens in een camere die voirs.
suppliant seggende totten voirs. geselscape in effecte
goeden avont goeden avont dairop die voirs. ian
pipenbuys antwoirde god gruet u wairop die voirs.
suppliant wederom seyde wat ruter? sit huer dairop
die voirs. pipenbuys antweerdende seyde wat wildy
vanden ruyter maken nemende mit dien den pot
mitten byere seggende totten voirs. suppliant ick bringe
u een droncxken dwelck hy suppliant wachtende
ende nemende den pot inde hant bracht den voirs.
laureyse oick een droncxken die tselve oick wachte
ende mit dien nam die voirs. ian pipenbuys eenen
anderen pot mit byere vander tafelen bringende dair
mede eenen dronck den anderen geselle te wetene
den voirs. meesteren clase hoerenberch die den dronck
oick wachte dwelck gedaen zynde vraeghde
die voirs. laureys totten voirs. suppliant comdy hier
om ons eengen overlast te doene dairop die voirs.
suppliant mochte antwoirden in effecte dese oft gelycke
woirden want hem die ten lesten nyet voer en staen
mits dat hy wel by drancke was iae ghy broer
wairomme wilde ghyt verantwoirden dairop die
voirs. laureys terstont seyde wilde ghy van scheyden?
ock wille oick van scheyden soe dat die voirscreven
suppliant ende laureys terstont van scheyden toeckende
ende die voirs. meester claes insgelycx dwelck
ziende die voirs. priester van merchteme ende die
voirs. vrouwen zyn vuyter cammeren genloden? ende die
die voirs. jan pipenbuys is toegescoten den voirs.
meesteren clase ende hem afgenomen een cortte
dagge die hy boven zyn lanck mes inde andere
hant hadde bynnen welcken tyde die voirs. laureys
een quetshuere gecreegh vande voirs. suppliant in
zyn schoudere nyet zekerlich wetende hoe ende
in wat mannieren tselve gebuerde mits dat die voirs.
suppliant doen ter tyt zeere wel by drancke was
ende in zynder memorien zeere geturbeert mits der
rammelingen die doen inder voirs. cameren was ende
zyn alsoe gescheyden naden welcken is die voirs.
laureys gaen zyn werck doen luttel oft nyet vele
achtende op die voirs. quetsuere nyetemin is bynnen
den derden dage aflivich geworden dwelck den
voirs. suppliant vuyt gronde zynder herten zeer leet is
ende hem beduchtende strangheit van instituen
die gegaen int tgoidshuys van vrouwen percke
aldair hy hem heeft gezonden gehouden?den tyt van omtrent
vuer maenden bynnen welcken tyde hy mitten p$$
geinteresseerde is overcomen ende den wet$$
ende z$$$ge gedaen ende al voldanen ende
hem int voirs. goidshuys zynde is hy gedaight ten
versuecke vanden zegelen onss neven des cardinaels
ende bisscoppen van luydicke te compareren voer
den officiael te diest residerende ten eynde dat
hy als clerck soude composeren vanden voirs. delicte
dwelck die voirs. suppliant nyet achtende en is nyet
gecompareert soedat die voirs. zegelen nyet resst$$
heeft tegen den voirscreven suppliant geprocedeert totter
qt$$atien exclusive in meynnigen wesende den voirs.
suppliant te exco$$$ ende mit censueren ende
anderssins tegen hem te procederenen wair af die
voirs. suppliant geadverteert wesende ende beduchtende
in eenige censueren van exco?ratie ende anderssins
te commen heeft hem soe verre laten induceren
dathy mitten voirs. zegelen is overcomen meynenden
dair mede aen ende tegen eenen iegelycken tersaken
vanden voirs. delictie voldaen te hebbenen ende te
gestane gelyck hem toegeseeght was ende want
die voirs. suppliant hem verwonden heeft mitten voirs.
$positien bedrogen ende iammerlicken verleydt
gemerct dat hy dairmede nyet en is bewaert
mair dat ons als hertoge van brabant alleenen ende
nyemandt anders en competeert die hoogheyt van
remissien ende quytsceldingen te gevenen in desen
onsen lande van brabant ende dat hy alsoe
gesscapen waire mits strangheyt van iusticien
ende anderssins ende in meerderen laste ende
pericule te commen soe verre hem tselve by ons
daer die passie onss liefs heeren nyet en worde
vergeven ende oick geremitteert tgene dat
hy by ignorantie inde voirs. compositie aenden
voirs. zegelen gedaen tegen onse hoogheit mach hebben
misdaen ons mits dien biddend om onse gratie
ende brieven van remissen van af wairom
soe eeft dat wy desen aengresien willende altyt
gratie ende genade prefereren voer rigner? van
iustitien den voirs. suppliant geneycht wesende
tot zynder beden ende supplicatien hebben in gevalle
als boven quytgeschonden geremitteert ende vergeven
ende vuyt zunderlinger gratien quytschelden
remitteren ende vergeven tstuck ende den dootslac$
dairaf boven mentie gemaict is ende oick mede
dat hy dairaf tegen onse hoogheyt remissie van$
voirs. onsen neve den cardinael van luydicke
heeft verworven ende compositie gemaict aen zyn$
zegelen mit allen offensien het zy corporele
oft criminele dair inne hy ter saken van beyden
voirs. stucken soude mogen gevallen zijn ende
tegen ons ende iustitie misdaen hebben stelli$$
hem dien aengaende in zynder goeder famen name
ende tot allen zynen goeden nyet verbuert zynde
op dat hy eenige hebbe ende anderssins soe hy
was voer die geschiedenisse vanden voirs. dootslage
delictie ende mesose imponerende hierop onsen
procureur general in brabant onsen meyer van
lovenen ende voirts allen anderen onse richteren
ende officieren vanden finalen heeren vanden selven
onsen lande dien dat aengaen sal mogen een
eeuwich gezwych ende silentie satisfactie
nochtans gedaen der partien geinteresseerde in
dien die nyet gedaen en zy ende dat civilick
alleenlick behoirdelick oick ende in desen
versien dat die voirs. suppliant sal gehouden zyn den
voirs. dootslach mitten voirs. misose ende delicte
aen ons te beteren ende dair voer te betaelenen amende
civile nae gelegentheit van den stucken ende faculteyte
van zynen goeden ende oick mede die costen van
iustitien dairom gedaen ende te doene alter taxatie
ende moderatien van onsen lieven ende getrouwen
cancellier ende luden van onsen raide geordineert
in brabant die wy dairtot # comitteren by desen
ontbieden dairom ende bevelen den selven
onsen cancellier ende luden van onsen voirsc.
raide dat geroepen voer hen die ghene die dair
toe behoiren geroepen te zyne zy procederen
wel ende getrouwelick totten internementie
ende verificatien van desen ende totter taxatien
ende moderatien vander voirs. civilder beternissen
ende costen van iustitien ende dat gedaen
ende die voirs. civile beternisse getaxeert wesende
ende betaelt in handen van eenigen van onsen
ontfangeren dien dat behooren sal die welcke
daiaf sculdich sal zyn tot onsen proffyte rekening
bewys ende reliqua te doene tallen tyden als
hy des sal worden versocht zy ende voirts alle
andere onse richteren officieren ende dieneren
vanden finalen heren onss voirs. lants van brabant
dien dit aengaen sal mogen den voirs. suppliant
van deser onser gratien quytscheldingen ende
remissies inder manieren boven vercleert doen
laten ende gedoogen peysselick vredelick ende
eeuwelick genyten ende gebruycken sonder
# etc? hier af antwort
by den ontfanger
vanden exploeten
hem dair inne tedoene oft te laten geschieden in
line oft zyne goeden eenigen hindere stoot oft
letsel ter contrarien ende by alsoe hy oft zijner
voirs. goeden ter saken van desen nu oft in toecomen
tyden gecommert gevangen oft gearesteert worden
die selve ter stont ende sonder vertreck stellen
ende doen stellen tot geheelder ende volcomender
delivrantie ende ten eynde dat dit vaste ende
gestentich zy ende blame tot eeuwigen dagen
hebben wy onser zegele hier aen doen hangen
behoirdenlich nochtans ons in anderen dingen
onsen rechte ende anderen h.. rechte in allen
eegenen in onser stadt van bruessele in$$
maent van aprille int iaer onssen heren duysent
vyfhondert ende zessentwintich nae paessch$
ende van onsen rycken vrouwe? noetere ? vanden
roomschen van germainen etc. dachste ende
van castillien van leon ende anderen het elfste
aldus gescreven ende geteekent boven opte
plycke byden keyser ter relatien vande
raide l? de hane